**FINANCIJSKI REZULTATI POSLOVANJA PODUZETNIKA U 2018. GODINI NA RAZINI
URBANIH AGLOMERACIJA – OSIJEK, RIJEKA, SPLIT I ZAGREB**

|  |  |
| --- | --- |
| Od 131.117 poduzetnika, koliko ih je podnijelo godišnji financijski izvještaj za 2018. godinu, njih 74.979 ili 57,2% imalo je sjedište na prostoru obuhvaćenom urbanim aglomeracijama Osijek, Rijeka, Split i Zagreb, što je u odnosu na 2017. godinu povećanje od 9,7% (68.368 poduzetnika sa sjedištem u UA u 2017. godini, od 120.081 ukupnog broja poduzetnika, što je udio od 56,9%). Od ukupnog broja zaposlenih kod poduzetnika RH u 2018. godini (939.954) kod poduzetnika na području četiri urbane aglomeracije bilo je 555.358 zaposlenih, što je udio od 69,3%. | **Najviše ZAPOSLENIH kod poduzetnika u UA Zagreb 422.430** |
| **Poduzetnici UA Zagreb ostvarili NETO DOBITI od****17,8 mil. kn** |
| **Shema 1. Područje četiri UA u RH**D:\Users\nmaric\Desktop\RH-1.gif | Od 74.979 poduzetnika najviše ih je s područja Urbane aglomeracije Zagreb (52.202, udio u ukupnom broju poduzetnika svih urbanih aglomeracija 69,6%, udio u RH 39,8%), a najmanje s područja UA Osijek (4.190, udio u ukupnom broju poduzetnika svih urbanih aglomeracija 5,6%, udio u RH 3,2%). Najviše zaposlenih bilo je kod poduzetnika s područja UA Zagreb (422.430, što je u prosjeku 8,1 zaposlenih po poduzetniku), a najmanje kod poduzetnika sa područja UA Osijek (30.348, što je u prosjeku 7,2 zaposlenih po poduzetniku). |
| **NAJNIŽA****obračunana prosječna mjesečna neto plaća kod poduzetnika****UA Osijek****4.891 kn** |

**Financijski rezultati poslovanja poduzetnika na području urbanih aglomeracija**

U 2018. godini poduzetnici sa sjedištem na području četiri urbane aglomeracije iskazali su pozitivan konsolidirani financijski rezultat (neto dobit) u iznosu od 20,9 milijardi kuna. Najveći udio u RH prema osnovnim financijskim rezultatima poslovanja imaju poduzetnici sa sjedištem u Urbanoj aglomeraciji Zagreb.

Ukupan prihod koji je ostvaren u 2018. godini iznosio je 515,7 milijardi kuna, što je povećanje od 8,1% u odnosu na prethodnu poslovnu godinu i čini udio od 68,7% u ukupnim prihodima poduzetnika na razini RH (751,2 milijarde kuna). Poduzetnici s područja urbanih aglomeracija u 2018. godini iskazali su dobit razdoblja u iznosu od 32,9 milijardi kuna, što je 15,1% više u odnosu na 2017. godinu (28,5 milijardi kuna). Gubitak razdoblja iznosio je od 11,9 milijardi kuna što je 66,8% manje u odnosu na prethodno razdoblje (36 milijardi kn).

**Tablica 1. Osnovni financijski rezultati poduzetnika sa sjedištem na području urbanih aglomeracija u 2018. godini** (iznosi u tisućama kuna, prosječne plaće u kunama)

| **Opis** | **Urbana aglomeracija** | **Ukupno UA** | **Ukupno RH** |
| --- | --- | --- | --- |
| **Osijek** | **Rijeka** | **Split** | **Zagreb** |
| Broj poduzetnika | 4.190  | 7.526  | 11.061  | 52.202  | 74.979  | 131.117  |
| Broj zaposlenih | 30.348  | 40.984  | 61.596  | 422.430  | 555.358  | 939.954  |
| Ukupni prihodi | 21.790.881  | 26.548.946  | 39.466.799  | 427.893.157  | 515.699.784  | 751.159.626  |
| Ukupni rashodi | 21.140.145  | 25.325.685  | 37.401.610  | 405.340.000  | 489.207.440  | 715.419.857  |
| Dobit prije oporezivanja | 1.430.815  | 1.793.021  | 3.208.736  | 31.972.310  | 38.404.882  | 54.380.815  |
| Gubitak prije oporezivanja | 780.078  | 569.760  | 1.143.547  | 9.419.154  | 11.912.538  | 18.641.045  |
| Dobit razdoblja | 1.288.789  | 1.585.360  | 2.752.385  | 27.223.521  | 32.850.055  | 46.905.431  |
| Gubitak razdoblja | 789.702  | 565.917  | 1.143.359  | 9.447.955  | 11.946.932  | 18.655.232  |
| **Konsolidirani fin. rezultat**  | **499.088**  | **1.019.443**  | **1.609.026**  | **17.775.566**  | **20.903.123**  | **28.250.199**  |
| Izvoz | 4.978.907  | 5.897.328  | 6.012.178  | 65.017.878  | 81.906.292  | 147.181.685  |
| Uvoz | 2.918.768  | 2.858.834  | 3.752.111  | 92.395.354  | 101.925.067  | 132.440.018  |
| Investicije u novu dug. imovinu | 549.056  | 654.590  | 1.023.872  | 12.837.975  | 15.065.493  | 24.288.392  |
| Prosječ. mjes. neto plaća po zaposl. | 4.891  | 5.347  | 4.965  | 6.297  | 6.002  | 5.584  |

*Izvor: Fina, Registar godišnjih financijskih izvještaja, obrada GFI-a za 2018. godinu*

Najveći je prosječan broj zaposlenih po poduzetniku u UA Zagreb (8,1), a najmanji u UA Rijeka (5,4). Prosječan broj zaposlenih po poduzetniku u UA Osijek (7,2), jednako kao i na razini svih poduzetnika u RH (7,2).

**Tablica 2. Pokazatelji poslovanja poduzetnika sa sjedištem na području urbanih aglomeracija u 2018. godini**

|  |  |  |
| --- | --- | --- |
| **Opis** | **Urbana aglomeracija**  | **RH** |
| **Osijek** | **Rijeka**  | **Split** | **Zagreb** |
| Broj zaposlenih po poduzetniku | 7,2 | 5,4 | 5,6 | 8,1 | **7,2** |
| Produktivnost rada (prihod po zaposlenom u kn) | 718.034  | 647.788  | 640.736  | 1.012.933  | **799.145**  |
| Produktivnost rada (dobit/gubitak razd. po zaposl. u kn) | 16.445  | 24.874  | 26.122  | 42.079  | **30.055**  |
| Ekonomičnost ukupnog poslovanja (u % na 2 decimale) | 103,08 | 104,83 | 105,52 | 105,56 | **105,00** |
| Koeficijent financijske stabilnosti (u % na 2 decimale) | 1,11 | 1,03 | 1,13 | 1,06 | **1,06** |
| Koeficijent tekuće likvidnosti (u % na 2 decimale) | 0,86  | 0,96  | 0,85  | 0,89  | **0,90**  |
| EBIT(u tisućama kn) | 771.589  | 1.324.877 | 2.431.124  | 23.698.878  | **38.434.842**  |
| EBITDA (u tisućama kn) | 1.798.536  | 2.706.463  | 4.344.254  | 43.566.156  | **75.646.616**  |

*Izvor: Fina, Registar godišnjih financijskih izvještaja, obrada GFI-a za 2018. godinu*

Produktivnost rada mjerena iznosom prihoda po zaposlenom u Urbanoj aglomeraciji Zagreb u 2018. godini iznosila je 1.012.933 kuna i za 26,8% veća je od produktivnost poduzetnika na razini RH (799.145 kn). Poduzetnici s najvećim prihodom po zaposlenom na razini svake od četiri urbane aglomeracije su [FIELD FUSION d.o.o.](https://www.transparentno.hr/pregled/99060882795/4509c1e83529bbc0243af25d3e85c69764a328e192ff0ecfa44ce4555b374cbc7b29d82026847f4b358667fba0c2462774771b9bec668ca3f5bf7ff254759c7e) iz Osijeka, [MEJAŠI PRVI d.o.o.](https://www.transparentno.hr/pregled/49368232868/dc2444dcf8cb4538765cbe0762464f21cff2d3be53531c25d359842af7bf11e9cc0e7ab8edc4b910b1d0436a2b2d5ae35f9af7d5c90cd52c56cf9560b257d03b) iz Splita, [COMPANY MARITIME ADRIATIC j.d.o.o](https://www.transparentno.hr/pregled/33254373251/e2a504e900461caec1285af904f8014ce6022ab29bedda949d1ed9206da059630e01c9977956c1346335254c4c5e298b82b7c1b5f95a2d7f1490847a9cb1f9ab). iz Rijeke i [Air BP CROATIA d.o.o.](https://www.transparentno.hr/pregled/54632550428/cb771e76adeae7b9e879fbe8317bb984634aded339356574e6d19e6a2e3ff47abdb93128d5ef13be38b5f46dd1766ba9c993ce81cb5b984abf1b4625c86f464c) iz Zagreba.

**Slika 1. Osnovne informacije i podaci prezentirani u info.BIZ servisu, koji se odnose na FIELD FUSION d.o.o.**



*Izvor: Financijska agencija,* [*servis info.BIZ*](https://www.fina.hr/info.biz)

Produktivnost rada mjerena iznosom dobiti razdoblja po zaposlenom, očekivano je najveća kod poduzetnika sa sjedištem na području UA Zagreb i to 1,7 puta veća u odnosu na poduzetnike UA Rijeka, 1,6 puta veća u odnosu na poduzetnike UA Split i 2,6 puta veća u odnosu na poduzetnike UA Osijek (*tablica 2*).

Prema pokazatelju ekonomičnosti ukupnog poslovanja poduzetnici sa sjedištem na području Urbane aglomeracije Zagreb (105,56%) iskazali su veću vrijednosti u odnosu na poduzetnike sa sjedištem u jednoj od preostale tri urbane aglomeracije (Split, Zagreb i Osijek), kao i u odnosu na pokazatelj ekonomičnosti ukupnog poslovanja poduzetnika u RH (105,00%).

**Grafikon 1. Pokazatelji ekonomičnosti ukupnog poslovanja u 2018. godini na razini urbanih aglomeracija**

*(u % na dvije decimale)*

*Izvor: Fina, Registar godišnjih financijskih izvještaja, obrada GFI-a za 2018. godinu*

Prema koeficijentu financijske stabilnosti[[1]](#footnote-1) najbolji su poduzetnici sa sjedištem u UA Rijeka (1,03), slijede poduzetnici UA Zagreba (1,06), UA Osijek (1,11) i UA Split (1,13). Prema koeficijentu tekuće likvidnosti[[2]](#footnote-2) najviši koeficijent imaju poduzetnici s područja UA Rijeka (0,96), a najniži poduzetnici s područja UA Split (0,85).

Financijski pokazatelji profitabilnosti poduzetnika s područja UA Zagreb (ekonomičnost redovnog poslovanja, rentabilnosti ukupne imovine neto i rentabilnosti prometa neto) bolji su u odnosu na financijske pokazatelje poduzetnika u drugim urbanim aglomeracijama, dok poduzetnici s područja UA Split imaju najbolji pokazatelj rentabilnosti vlastitog kapitala.

**Tablica 3. Pokazatelji uspješnosti poslovanja u 2018. godini na razini urbanih aglomeracija** *(u % na dvije decimale)*

| **Pokazatelji uspješnosti poslovanja** | **Ekonomičnost redovnog poslovanja**  | **Rentabilnost prometa neto**  | **Rentabilnost ukupne imovine neto**  | **Rentabilnost vlastitog kapitala**  |
| --- | --- | --- | --- | --- |
| **Urbana aglomerac.** | **Broj poduz.** | (ukupni prihodi / ukupni rashodi)\*100)  | (dobit ili gubitak razd. /ukupni prihod)\*100)  | ((dobit ili gubitak razd. / ukupna aktiva)\*100)  | ((dobit ili gubitak razd./ (kapital i rezerve + rezerviranja)) \*100)  |
| **2017.** | **2018.** | **2017.** | **2018.** | **2017.** | **2018.** | **2017.** | **2018.** |
| **Osijek** | 4.190  | 93,7 | 103,1 | -7,16 | 2,29 | -7,16  | 2,29  | -16,69  | 5,68  |
| **Rijeka** | 7.526  | 105,2 | 104,8 | 3,87 | 3,84 | 3,87  | 3,84  | 8,55  | 8,54  |
| **Split** | 11.061  | 105,4 | 105,5 | 4,01 | 4,08 | 4,01  | 4,08  | 9,68  | 9,91  |
| **Zagreb** | 52.202  | 98,9 | 105,6 | -2,12 | 4,15 | -2,12  | 4,15  | -3,16  | 6,40  |
| **RH** | **131.117**  | **100,5** | **105,0** | **-0,44** | **3,76** | **-0,44**  | **3,76**  | **-0,74**  | **6,52**  |

*Izvor: Fina, Registar godišnjih financijskih izvještaja, obrada GFI-a za 2018. godinu*

Najveća prosječna mjesečna neto plaća u 2018. godini obračunata je kod poduzetnika UA Zagreb i iznosila je 6.297 kuna, odnosno 28,8% više od prosječne mjesečne neto plaće zaposlenih kod poduzetnika UA Osijek (4.891 kn), 17,8% više od prosječne mjesečne neto plaće zaposlenih kod poduzetnika UA Rijeka (5.347 kn) te 26,8% više od prosječne mjesečne neto plaće zaposlenih kod poduzetnika UA Split (4.965 kn).

**Grafikon 2. Prosječna mjesečna neto plaća po zaposlenom u 2018. g. u urbanim aglomeracijama** *(iznosi u kn)*

**

*Izvor: Fina, Registar godišnjih financijskih izvještaja**za 2018. godinu*

U odnosu na prosječnu mjesečnu neto plaću zaposlenih kod poduzetnika na razini RH (5.584 kune), prosječna mjesečna neto plaća na razini UA Zagreb, veća je za 12,8%. Najniža prosječna mjesečna neto plaća obračunata je zaposlenima kod poduzetnika sa sjedištem na području UA Osijek (4.891 kunu).

|  |  |
| --- | --- |
| [*Info.BIZ*](https://www.fina.hr/info.biz) *servis pruža uvid u informacije o uspješnosti poslovanja i financijskom položaju svih poslovnih subjekata te o poslovnoj okolini u kojoj oni djeluju. Najveća je i najažurnija baza poslovnih informacija za više od 790.000 poslovnih subjekata iz više od 30 izvora. Omogućuje brže, jednostavnije i sigurnije donošenje poslovnih odluka, sustavno praćenje klijenata, olakšava izradu poslovnih analiza te praćenje trendova i prepoznavanje potencijala na tržištu.**Ako ste zainteresirani i želite ugovoriti uslugu ili kupiti veći broj paketa:**prodaja@fina.hr**Ako trebate korisničku podršku: 0800 0080,**info@fina.hr* |  |

1. *Predstavlja omjer dugotrajne imovine i kapitala uvećanog za dugoročne obveze. Po definiciji mora biti manji od 1. Što je vrijednost pokazatelja manja, to je likvidnost i financijska stabilnost veća (povećava se učešće radnog kapitala).* [↑](#footnote-ref-1)
2. *Mjeri sposobnost poduzeća da podmiri dospjele kratkoročne obveze iz kratkotrajne imovine. Nužno je da ovaj pokazatelj bude barem veći od 1, a poželjno je da bude veći od 2 (inidkativne veličine).* [↑](#footnote-ref-2)